b'\n_START_ARTICLE_\nOngelmat\n_START_PARAGRAPH_\nOngelmat (lat. Problemata (Physica)) on Aristoteleen koottujen teosten laitokseen eli Corpus Aristotelicumiin kuuluva teos. Se ei kuitenkaan ole todellisuudessa Aristoteleen kirjoittama, mutta sis\xc3\xa4lt\xc3\xa4\xc3\xa4 h\xc3\xa4nen teoksistaan johdettuja seikkoja. Se onkin todenn\xc3\xa4k\xc3\xb6isesti my\xc3\xb6hemm\xc3\xa4n peripateettisen koulun tuotantoa. Teoksessa k\xc3\xa4ytetty menetelm\xc3\xa4 on hyvin peripateettinen, ja laaja-alainen sis\xc3\xa4lt\xc3\xb6 osoittaa koulun kiinnostuksen kohteiden moninaisuuden._NEWLINE_Teoksella on selv\xc3\xa4sti useita kirjoittajia tai kokoajia, ja se on valmistunut nykyisin tunnettuun muotoon vasta ajanlaskun alun j\xc3\xa4lkeen. Jotkut katsovat, ett\xc3\xa4 se olisi valmistunut vasta 400\xe2\x80\x93500 luvulla jaa. Teos on liitetty corpukseen, koska Aristoteleen tiedet\xc3\xa4\xc3\xa4n kirjoittaneen samanlainen teos. H\xc3\xa4nen aidot teoksensa sis\xc3\xa4lt\xc3\xa4v\xc3\xa4t viitteit\xc3\xa4 vastaavaanlaiseen teokseen. N\xc3\xa4ist\xc3\xa4 viitteist\xc3\xa4 osa voidaan liitt\xc3\xa4\xc3\xa4 Problematan sis\xc3\xa4lt\xc3\xb6\xc3\xb6n ja osaa ei.\n_START_SECTION_\nSis\xc3\xa4lt\xc3\xb6\n_START_PARAGRAPH_\nTeos k\xc3\xa4sittelee enimm\xc3\xa4kseen l\xc3\xa4\xc3\xa4ketieteellisi\xc3\xa4 ja biologisia ongelmia, mutta siihen kuuluu my\xc3\xb6s mm. matemaattisia ongelmia. Teos sis\xc3\xa4lt\xc3\xa4\xc3\xa4 38 kirjaa, joista jokainen sis\xc3\xa4lt\xc3\xa4\xc3\xa4 useita ongelmia. Jokainen n\xc3\xa4ist\xc3\xa4 ongelmista alkaa muodossa \xe2\x80\x9dMiksi on niin, ett\xc3\xa4...?\xe2\x80\x9d. Kysymyksiin ei esitet\xc3\xa4 suoria vastauksia, vaan kysymysmuodossa esitettyj\xc3\xa4 arveluita (\xe2\x80\x9dOnko niin, koska...? Vai onko niin, ett\xc3\xa4...?\xe2\x80\x9d).\n_START_SECTION_\nKirjat\n_START_PARAGRAPH_\nI L\xc3\xa4\xc3\xa4ketiede_NEWLINE__NEWLINE_II Hengitys_NEWLINE__NEWLINE_III Viinin juominen ja p\xc3\xa4ihtymys_NEWLINE__NEWLINE_IV Yhdynt\xc3\xa4_NEWLINE__NEWLINE_V V\xc3\xa4symys_NEWLINE__NEWLINE_VI Makuuasennosta ja muista asennoista_NEWLINE__NEWLINE_VII My\xc3\xb6t\xc3\xa4mielinen teko_NEWLINE__NEWLINE_VIII Kylm\xc3\xa4nv\xc3\xa4reet ja vapina_NEWLINE__NEWLINE_IX Mustelmat, arvet ja naarmut_NEWLINE__NEWLINE_X Yhteenveto fysiikan ongelmista_NEWLINE__NEWLINE_XI \xc3\x84\xc3\xa4ni_NEWLINE__NEWLINE_XII Miellytt\xc3\xa4v\xc3\xa4n hajuiset asiat_NEWLINE__NEWLINE_XIII Ep\xc3\xa4miellytt\xc3\xa4v\xc3\xa4n hajuiset asiat_NEWLINE__NEWLINE_XIV Asuinseudun vaikutus luonteenlaatuun_NEWLINE__NEWLINE_XV Matematiikan teoria_NEWLINE__NEWLINE_XVI Elottomat asiat_NEWLINE__NEWLINE_XVII Elolliset asiat_NEWLINE__NEWLINE_XVIII Kirjallisuuden tarkastelu_NEWLINE__NEWLINE_XIX Musiikki_NEWLINE__NEWLINE_XX Pensaat ja vihannekset_NEWLINE__NEWLINE_XXI Ohrajauhot, ohrakakut, jne._NEWLINE__NEWLINE_XXII Hedelm\xc3\xa4t_NEWLINE__NEWLINE_XXIII Suolavesi ja meri_NEWLINE__NEWLINE_XXIV Kuuma vesi_NEWLINE__NEWLINE_XXV Ilma_NEWLINE__NEWLINE_XXVI Tuulet_NEWLINE__NEWLINE_XXVII Pelko ja urheus_NEWLINE__NEWLINE_XXVIII Kohtuullisuus ja kohtuuttomuus_NEWLINE__NEWLINE_XXIX Oikeus ja ep\xc3\xa4oikeudenmukaisuus_NEWLINE__NEWLINE_XXX Harkitsevaisuus, \xc3\xa4ly ja viisaus_NEWLINE__NEWLINE_XXXI Silm\xc3\xa4t_NEWLINE__NEWLINE_XXXII Korvat_NEWLINE__NEWLINE_XXXIII Nen\xc3\xa4_NEWLINE__NEWLINE_XXXIV Suu ja sen osat_NEWLINE__NEWLINE_XXXV Kosketuksen vaikutukset_NEWLINE__NEWLINE_XXXVI Kasvot_NEWLINE__NEWLINE_XXXVII Koko ruumis_NEWLINE__NEWLINE_XXXVIII Lihan v\xc3\xa4ritys\n_START_SECTION_\nEsimerkkej\xc3\xa4 ongelmista\n_START_PARAGRAPH_\nI.1 Miksi on niin, ett\xc3\xa4 liiallisuudet aiheuttavat sairauksia? Onko se siksi, ett\xc3\xa4 ne synnytt\xc3\xa4v\xc3\xa4t ep\xc3\xa4kohtien liiallisuuden, ja onko niin ett\xc3\xa4 sairaus loppujen lopuksi koostuu n\xc3\xa4ist\xc3\xa4 [liiallisuuksista]?_NEWLINE_III.2 Miksi on niin, ett\xc3\xa4 ne jotka ovat kaikkein eniten humalassa eiv\xc3\xa4t koe suurimpia k\xc3\xa4rsimyksi\xc3\xa4, vaan ne jotka ovat vain hieman p\xc3\xa4ihtyneit\xc3\xa4?_NEWLINE_IV.25 Miksi on niin, ett\xc3\xa4 kes\xc3\xa4ll\xc3\xa4 miehet ovat kyvytt\xc3\xb6m\xc3\xa4mpi\xc3\xa4 yhdynt\xc3\xa4\xc3\xa4n ja naiset kyvykk\xc3\xa4\xc3\xa4mpi\xc3\xa4?_NEWLINE_XIX.40 Miksi ihmiset nauttivat enemm\xc3\xa4n kuunnellessaan niit\xc3\xa4 jotka laulavat s\xc3\xa4veli\xc3\xa4 jotka he jo tuntevat, kuin jos he eiv\xc3\xa4t tunne niit\xc3\xa4?_NEWLINE_XXIX.11 Miksi on kauheampaa surmata nainen kuin mies, vaikka mies on luonnostaan ylempi/ylivoimaisempi kuin nainen? Onko niin koska nainen on heikompi ja n\xc3\xa4in mies tekee suuremman ep\xc3\xa4oikeudenmukaisuuden? Vai onko n\xc3\xa4in siksi, ettei ole miehek\xc3\xa4st\xc3\xa4 k\xc3\xa4ytt\xc3\xa4\xc3\xa4 omaa voimaansa sellaista vastaan, joka on paljon heikompi?_NEWLINE_XXXI.29 Miksi vasemmalla ja oikealla k\xc3\xa4dell\xc3\xa4 ja jalalla on eroa, mutta n\xc3\xa4in ei ole silmien ja korvien suhteen?'